**REPUBLIKA HRVATSKA**

**SISAČKO-MOSLAVAČKA ŽUPANIJA**

**OPĆINA HRVATSKA DUBICA**

**Općinski načelnik**

KLASA: 402-08/17-02/01

URBROJ: 2176/10-01-17-03

Hrvatska Dubica, 19.01.2017. godine

 Na temelju članka 1. stavak 2., članka 9. stavak 1. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj: 26/15*),* Pravilnika o financiranju udruga iz proračuna Općine Hrvatska Dubica („Službeni vjesnik“ broj: 51/16) i Odluke o utvrđivanju aktivnosti udruga od interesa za opće dobro i njihovom financiranju iz proračuna Općine Hrvatska Dubica („Službeni vjesnik“ broj: 51/16) općinski načelnik Općine Hrvatska Dubica, donosi

ODLUKU
o načinu raspodjele raspoloživih sredstava iz Proračuna Općine Hrvatska Dubica namijenjenih financiranju programa udruga tijekom 2017. godine

Članak 1.

 Ovom Odlukom utvrđuje se način raspodjele sredstava namijenjenih financiranju programa/projekata udruga na području Općine Hrvatska Dubica tijekom 2017. godine koje su od interesa za opće dobro, a provode ih udruge u okviru planiranih Programa javnih potreba.

Članak 2.

 U okviru raspoloživih sredstava u Proračunu Općine Hrvatska Dubica za 2017. godinu („Službeni vjesnik“ broj: 64/16) osiguravaju se sredstva za financiranje programa/projekata udruga u ukupnom iznosu od 125.000,00 kuna.

 Sredstva iz stavka 1. ovoga članka osigurana su na sljedećim pozicijama Proračuna Općine Hrvatska Dubica za 2017. godinu („Službeni vjesnik“ broj: 64/16):

R063 konto 3 81141; R063-06 konto 381146; R065 konto 381152; R065-01 konto 381155; R063-09 konto 381142; R066-01 konto 381190; R 066 konto 381150.

 Najviši iznos sredstava koji može dobiti jedna udruga je 70.000,00 kuna.

 Najniži iznos sredstava koji može dobiti jedna udruga je 500,00 kuna.

Članak 3.

 Sredstva navedena u članku 2. ove Odluke raspodijelit će se na temelju provedenoga Javnog natječaja za predlaganje programa udruga, a sve sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj: 26/15*),* Pravilniku o financiranju udruga iz Proračuna Općine Hrvatska Dubica („Službeni vjesnik“ broj: 51/16) i Odluci o utvrđivanju aktivnosti udruga od interesa za opće dobro i njihovom financiranju iz Proračuna Općine Hrvatska Dubica („Službeni vjesnik“ broj: 51/16).

Članak 4.

 Na temelju provedenoga postupka ocjenjivanja pojedinoga programa/projekata, na prijedlog Povjerenstva za provedbu javnoga natječaja općinski načelnik donijet će Odluku o raspodjeli sredstava za financiranje projekata udruga od interesa za Općinu Hrvatska Dubica.
 Na temelju Odluke iz stavka 1. ovoga članka općinski načelnik s nositeljem projekta sklopit će pojedinačne ugovore.

Članak 5.

 Ova odluka stupa na snagu danom donošenja, a objavit će se na mrežnim stranicama i oglasnoj ploči Općine Hrvatska Dubica.

 OPĆINSKI NAČELNIK

 Tomislav Mateljak